ÚRAD VLÁDY SLOVENSKEJ REPUBLIKY
       SEKCIA VLÁDNEJ LEGISLATÍVY

								Na rokovanie vlády SR
								dňa 13. júna 2001 
								K materiálu č.4150 /2001 
								K bodu č. 8

S T A N O V I S K O

k návrhu  nariadenia vlády Slovenskej republiky o úprave náhrady za stratu na zárobku po skončení pracovnej neschopnosti alebo pri invalidite – nové znenie 

I.

	Návrh nariadenia vlády Slovenskej republiky o úprave náhrady za stratu na zárobku po skončení pracovnej neschopnosti alebo pri invalidite predkladá na rokovanie vlády SR a jej legislatívnej rady minister spravodlivosti J. Čarnogurský na základe Plánu legislatívnych úloh vlády SR na rok 2001. 

II.

	Predmetný návrh nariadenia vlády upravuje, v súlade so splnomocňovacím ustanovením  § 447  ods. 3 Občianského zákonníka, náhradu za stratu na zárobku po skončení pracovnej neschopnosti alebo pri invalidite, vzhľadom na zmeny, ktoré nastali vo vývoji mzdových  ukazovateľov v r. 2001 a na ich dopad na sociálnu situáciu poškodeného.
	Pre výpočet nároku ustanoveného v § 447 Občianského zákonníka boli doteraz vydané viaceré nariadenia vlády SR, ktoré upravili valorizáciu  priemerného zárobku v súvislosti s úpravou náhrady straty na zárobku do roku 2000; ďalšie zvýšenie je potrebné aktualizovať.

III.

	Legislatívna rada vlády SR prerokovala predložený návrh nariadenia vlády na svojom zasadnutí 29. mája 2001. Odporučila ustanoviť dátum nadobudnutia účinnosti na 1. októbra 2001, ako aj vykonať v návrhu legislatívnotechnické úpravy.

IV.

	Sekcia vládnej legislatívy konštatuje, že predložené nové znenie návrhu je vypracované v súlade s pripomienkami legislatívnej rady. Odporúča návrh nariadenia vlády v predloženom znení     s ch v á l i ť.

V Bratislave 8. júna 2001 
Vypracovala: A. Hyžová

								      Štefan   G r m a n
								       generálny riaditeľ
								sekcie vládnej legislatívy